text: Dina Nørgaard og Peter Testrup kom lørdag eftermiddag ud af Sankt Cathrinæ Kirke i Hjørring som ægtefolk. Det er et usædvanligt bryllup, hvor alt har været planlagt og betalt. Men ikke af Dina og Peter. Parret vandt nemlig konkurrencen om et bryllup til 135.000 kroner udskrevet af Vendsyssel Historiske Museum. Der var sørget godt for det unge par med blandt andet limousine og champagne. Det unge par accepterede at museet måtte dokumentere alle forberedelser og brylluppet i tekst og billeder. Det hele bliver senere udstillet på museet.
summary: I dag blev de gift. Det unge par fra Tårs, der i oktober vandt et drømmebryllup med alt betalt.